1. ปัจจัยความเสี่ยง 

ปัจจัยความเสี่ยงที่มีผลต่อธุรกิจประกันชีวิตและธุรกิจของบริษัทมีดังนี้

1. ความเสี่ยงจากสถานการณ์ทางเศรษฐกิจ (Economic Risk)

จากลักษณะของธุรกิจประกันชีวิตที่มีการชำระเบี้ยประกันระยะยาว
ทำให้รายได้ของบริษัทมีความมั่นคงและผันผวนค่อนข้างน้อยเนื่องจากเบี้ยประกันปีต่อไปมีสัดส่วนสูงกว่าเบี้ยประกันปีแรก
อย่างไรก็ตาม ในช่วงที่ภาวะเศรษฐกิจตกต่ำ
ผู้เอาประกันอาจไม่ชำระเบี้ยประกันปีต่อไปหรืออาจปรับลดความคุ้มครองลง
ซึ่งจะส่งผลกระทบต่อผลการดำเนินงานของบริษัท
บริษัทจึงได้มีมาตรการป้องกันและแก้ไขผลกระทบที่อาจเกิดขึ้น
โดยบริษัทจะชี้แจงให้ผู้เอาประกันทราบและเข้าใจถึงผลเสียจากการยกเลิกกรมธรรม์
รวมทั้งเสนอคำแนะนำที่เหมาะสมในการแก้ปัญหา เช่น ปรับเปลี่ยนงวดการชำระเบี้ยประกัน
หรือเปลี่ยนประเภทของความคุ้มครอง นอกจากนั้น
บริษัทมีมาตรการแก้ไขผลกระทบที่เกิดขึ้นจากความเสี่ยงลักษณะนี้เช่นกัน
โดยการออกนโยบายให้ผู้เอาประกันที่กรมธรรม์ขาดอายุ สามารถต่ออายุกรมธรรม์ได้ภายใน 5 ปี
เป็นต้น อย่างไรก็ตาม ในปี 2552 บริษัทมีอัตราคงอยู่ของกรมธรรม์สูงถึงร้อยละ 90.87
ซึ่งเป็นอัตราที่สูงกว่าอัตราความยั่งยืนของกรมธรรม์โดยรวมของอุตสาหกรรมที่ ร้อยละ 86.55
ในปีเดียวกัน

  2. ความเสี่ยงจากการเปลี่ยนแปลงของอัตราดอกเบี้ย (Interest Rate Risk)

  การเปลี่ยนแปลงของอัตราดอกเบี้ยในตลาดส่งผลสำคัญต่อธุรกิจของบริษัท ดังนี้

  2.1
  ความเสี่ยงจากความสามารถในการหาผลตอบแทนของเงินลงทุนและความสามารถในการทำกำไร

การลงทุนเป็นการดำเนินงานส่วนหนึ่งซึ่งมีความสำคัญต่อผลการดำเนินงานของบริษัท
เนื่องจากบริษัทต้องนำเบี้ยประกันหลังหักค่าใช้จ่ายไปลงทุนเพื่อให้ได้ผลตอบแทนเพียงพอกับภาระต่อผู้เอาประกันที่จะเกิดขึ้นในอนาคต
โดยทั่วไปดอกเบี้ยจากเงินลงทุนของบริษัทจะมีความสัมพันธ์ในทิศทางเดียวกับอัตราผลตอบแทนของพันธบัตรรัฐบาล
โดยหากอัตราดอกเบี้ยปรับลดลง บริษัทจะมีโอกาสได้รับผลตอบแทนจากการลงทุนลดลง
และทำให้ผลกำไรสุทธิลดลง
นอกจากนั้นเนื่องจากบริษัทมีอายุกรมธรรม์เฉลี่ยยาวกว่าระยะเวลาครบกำหนดอายุของสินทรัพย์ลงทุนเฉลี่ยทำให้บริษัทมีความเสี่ยงในการลงทุนต่อ
(Reinvestment Risk)
หากสภาวะดอกเบี้ยในช่วงเวลาที่บริษัทต้องทำการลงทุนต่อต่ำกว่าภาระที่มีต่อผู้เอาประกัน แต่ทั้งนี้
บริษัทมีการพัฒนาออกแบบกรมธรรม์แบบใหม่ออกมาอย่างต่อเนื่อง
เพื่อให้ภาระที่จะเกิดขึ้นจากกรมธรรม์สัมพันธ์กับสภาวะดอกเบี้ย
นอกจากนั้นในการพัฒนากรมธรรม์หรือการออกกรมธรรม์ให้กับลูกค้า
ทางบริษัทจะมีการตั้งค่าเผื่อความเปลี่ยนแปลงของอัตราดอกเบี้ยรวมเข้าไปในการออกแบบกรมธรรม์แล้วระดับหนึ่ง

  2.2 ความเสี่ยงต่อการขอคืนกรมธรรม์และการตัดสินใจทำประกันชีวิตของลูกค้า

ปัจจัยหลักหนึ่งในการตัดสินใจเลือกซื้อแบบประกันชีวิตแบบสะสมทรัพย์ (Endowment Insurance)
คือผลตอบแทนทางด้านการออม
ดังนั้นหากผลิตภัณฑ์ที่ให้ผลตอบแทนทางด้านการออมชนิดอื่นปรับอัตราผลตอบแทนสูงขึ้น
อาจทำให้ลูกค้าขอคืนกรมธรรม์ (Redemption)
เพื่อตัดสินใจลงทุนในผลิตภัณฑ์ที่ให้ผลตอบแทนสูงกว่า
หรือเปลี่ยนการตัดสินใจจากการทำประกันชีวิตมาเป็นการออมในผลิตภัณฑ์ประเภทอื่นแทน
ซึ่งอาจส่งผลให้ยอดเบี้ยประกันรับโดยรวมของบริษัทและกำไรสุทธิของบริษัทลดลง
โดยบริษัทมียอดเบี้ยประกันชีวิตรับปีแรกในส่วนประกันชีวิตแบบสะสมทรัพย์ทั่วไปจำนวน 2,698.97
ล้านบาท หรือคิดเป็นร้อยละ 64.48 จากเบี้ยประกันชีวิตรับปีแรกรวมในปี 2551 และจำนวน
4,659.88 ล้านบาท หรือคิดเป็นร้อยละ 67.68 จากเบี้ยประกันชีวิตรับปีแรกรวมในปี 2552

อย่างไรก็ดีในการพิจารณาของลูกค้าในการทำประกันชีวิตยังให้ความสำคัญในส่วนประกอบอื่น ๆ อีก
เช่น ประโยชน์จากการลดหย่อนภาษีหรือผลประโยชน์ด้านความคุ้มครอง
หากมีการเปลี่ยนแปลงดอกเบี้ยของผลิตภัณฑ์ที่มีผลตอบแทนทางด้านการออม
บริษัทอาจจะมีการปรับเปลี่ยนกลยุทธการตลาดไปทำตลาดผลิตภัณฑ์ที่เน้นความคุ้มครองมากยิ่งขึ้นหรือมีการออกแบบกรมธรรม์ใหม่ที่มีผลตอบแทนทางด้านการออมมากขึ้น
อย่างไรก็ตาม แม้ว่าในช่วงปี 2549 ที่อัตราดอกเบี้ยในตลาดมีการปรับตัวสูงขึ้น และในช่วงปี
2551 - 2552 ที่อัตราดอกเบี้ยในตลาดมีการปรับตัวลดลง
เบี้ยประกันภัยรวมทั้งในส่วนของกรมธรรม์ประเภทสะสมทรัพย์และผลผลิตรวมมีการเจริญเติบโตอย่างต่อเนื่อง
ดังที่พบได้จากอัตราคงอยู่ของกรมธรรม์ (Persistency Ratio)
ซึ่งไม่ได้มีการลดลงอย่างมีนัยสำคัญ ในปี 2550 ปี 2551 และปี 2552 ซึ่งเท่ากับร้อยละ 90.09
ร้อยละ 90.77 และร้อยละ 90.87 ตามลำดับ

3. ความเสี่ยงจากการลดลงของมูลค่าเงินลงทุน (Asset Risk)

เป็นความเสี่ยงอันเนื่องมาจากการเปลี่ยนแปลงอัตราดอกเบี้ย อัตราแลกเปลี่ยน
ราคาตราสารอนุพันธ์ ราคาสินทรัพย์ ราคาอสังหาริมทรัพย์
ซึ่งทั้งหมดนี้จะมีผลทำให้เกิดความผันผวนต่อรายได้ มูลค่าของสินทรัพย์ หนี้สินทางการเงิน
และเงินกองทุนของบริษัท
บริษัทมีนโยบายในการลงทุนในตราสารที่ให้ผลตอบแทนคงที่ระยะยาวที่มีความเสี่ยงอยู่ในระดับต่ำ
ดังนั้นการเปลี่ยนแปลงของอัตราดอกเบี้ยจะมีผลกระทบต่อมูลค่าเงินลงทุนไม่มาก
และตราสารหนี้ส่วนใหญ่นั้นบริษัทจะถือจนครบกำหนด
ดังนั้นการผันผวนของดอกเบี้ยในระยะสั้นจะไม่มีผลต่อการประกอบกิจการของบริษัท โดย ณ 31
ธันวาคม 2551 และ 31 ธันวาคม 2552 บริษัทมีมูลค่าเงินลงทุนในตราสารหนี้จำนวน 39,929.82
ล้านบาท และ 55,410.71 ล้านบาท คิดเป็นร้อยละ 81.43 และ 84.26
จากเงินลงทุนในหลักทรัพย์ทั้งหมด โดย มูลค่าเงินลงทุนในพันธบัตรรัฐบาลและพันธบัตรรัฐวิสาหกิจ ณ
วันที่ 31 ธันวาคม 2551 และ 31 ธันวาคม 2552 คือ 28,448.59 ล้านบาท และ 42,951.30
ล้านบาท คิดเป็นร้อยละ 58.01 และ 65.31 ของเงินลงทุนในสินทรัพย์ทั้งหมด

ส่วนการลงทุนในสินทรัพย์ที่มีความเสี่ยงสูง เช่น ตราสารทุนนั้น
เนื่องจากมูลค่าของหลักทรัพย์จะผันผวนไปตามสภาวะตลาดและผลประกอบการของบริษัท
เพื่อลดความเสี่ยงดังกล่าว บริษัทจึงเน้นกระจายการลงทุนไปในหลายหมวดอุตสาหกรรม
และเน้นลงทุนระยะยาว มีการวิเคราะห์และเลือกหลักทรัพย์จากปัจจัยพื้นฐาน
มีผลการดำเนินงานที่ดีมาอย่างต่อเนื่อง และมีการจ่ายเงินปันผลอย่างสม่ำเสมอ โดย ณ วันที่ 31
ธันวาคม 2551 และ 31 ธันวาคม 2552 บริษัทมีมูลค่าเงินลงทุนในหุ้นทุนจำนวน 3,594.04
ล้านบาท และ 4,445.58 บาท หรือคิดเป็นร้อยละ 7.33 และ 6.76 จากเงินลงทุนทั้งหมด
โดยจากจำนวนดังกล่าวบริษัทมีเงินลงทุนในหุ้นสามัญระยะสั้นเพียง 237.46 ล้านบาท และ 5.20
ล้านบาทหรือคิดเป็นร้อยละ 6.61 และ 0.12 ของมูลค่าเงินลงทุนในหุ้นทุนทั้งหมด

หากพิจารณาตามประเภทของหลักทรัพย์ลงทุนจะพบว่าณ วันที่ 31 ธันวาคม 2551 และ 31 ธันวาคม
2552 บริษัทมีหลักทรัพย์ที่เป็นตราสารหนี้ที่จะถือจนครบกำหนดจำนวน 38,055.44 ล้านบาท และ
54,044.51 ล้านบาท หรือคิดเป็นร้อยละ 77.60 และ 82.18
ของมูลค่าเงินลงทุนในสินทรัพย์ทั้งหมด
ซึ่งมูลค่าของหลักทรัพย์ประเภทนี้จะไม่มีการเปลี่ยนแปลงของมูลค่าเงินลงทุนตลอดอายุการถือครอง
นอกจากนั้น ณ วันที่ 31 ธันวาคม 2551 และ 31 ธันวาคม 2552 บริษัทมีหลักทรัพย์เผื่อขายจำนวน
6,553.32 ล้านบาทและ 8,046.92 ล้านบาท หรือคิดเป็นร้อยละ 13.36 และ 12.24
ของมูลค่าเงินลงทุนในสินทรัพย์ทั้งหมด นอกจากนี้บริษัทมีหลักทรัพย์เพื่อค้าเพียงจำนวน 237.46
ล้านบาทและ 19.92 ล้านบาท หรือคิดเป็นร้อยละ 1.09 และ 0.03
ของมูลค่าเงินลงทุนในสินทรัพย์ทั้งหมด จากการผลประกอบการของบริษัทตลอดสามปีที่ผ่านมา
ส่วนของผู้ถือหุ้นของบริษัทมีการเลดลง ในปี 2550
เนื่องจากมีการอนุมัติการจ่ายเงินปันผลประจำงวดและระหว่างกาล และลดลงเล็กน้อยในปี 2551
โดยส่วนหนึ่งมาจากการรับรู้ส่วนเกินทุนจากการเปลี่ยนแปลงมูลค่าเงินลงทุนในหลักทรัพย์เผื่อขายอยู่ที่ระดับ
1,128.95 ล้านบาท 316.3 ล้านบาท และ 1,033.41 ล้านบาท ในปี 2550 ปี 2551 และ ปี
2552 เนื่องจาก การลดลงของมูลค่าหลักทรัพย์ทั่วโลกในช่วงปลายปี 2551 จนถึง ต้นปี 2552
นอกจากนั้นระดับเงินกองทุนของบริษัท ณ สิ้นปี 2550 สิ้นปี 2551 และสิ้นปี 2552 ซึ่งเท่ากับ
3,015.70 ล้านบาท 2,800.21 ล้านบาท และ 7,034.70 ล้านบาท มีระดับสูงกว่าเกณฑ์ขั้นต่ำที่
684.43 ล้านบาท 837.83 ล้านบาท และ 1,071.16 ล้านบาท มากกว่า 3 เท่า ดังนั้น
จึงมีความเป็นไปได้น้อยที่การลดลงของมูลค่าเงินลงทุน
จะส่งผลให้เงินกองทุนของบริษัทไปอยู่ในระดับต่ำกว่าเกณฑ์ที่พระราชบัญญัติประกันชีวิตกำหนด

4. ความเสี่ยงจากการกำหนดอัตราเบี้ยประกัน (Pricing Risk)

ในการพัฒนากรมธรรม์หรือการออกแบบกรมธรรม์ให้กับลูกค้า
บริษัทจะมีการคำนวณประมาณค่าใช้จ่ายต่าง ๆ และผลตอบแทนจากการลงทุนดังนี้

การประมาณการค่าใช้จ่ายต่าง ๆ เช่นค่าใช้จ่ายการรับประกัน และ ค่าใช้จ่ายในการดำเนินการ
เป็นการคำนวณค่าใช้จ่ายในการรับประกันซึ่งเป็นการประมาณภาระหนี้สินที่อาจเกิดขึ้นตามสัญญาประกันชีวิต
จะเป็นไปตามหลักการคำนวณของสำนักงานคณะกรรมการกำกับและส่งเสริมการประกอบธุรกิจประกันภัย
(“คปภ.”)
โดยการคำนวณดังกล่าวจะรวมถึงประมาณอัตรามรณะเฉลี่ยจากสถิติซึ่งถือว่าเป็นค่าความเป็นไปได้ในการเสียชีวิตของผู้ทำประกันชีวิต
แต่อัตรามรณะและค่าใช้จ่ายที่เกิดขึ้นจริงอาจมีความแตกต่างจากที่คาดการณ์
อันเนื่องมาจากหลายสาเหตุของสภาวะแวดล้อมและความสามารถทางการแพทย์
จนอาจทำให้อัตราเบี้ยประกันที่กำหนดไว้ในกรมธรรม์ไม่เพียงพอจะรักษาระดับอัตราส่วนต่างกำไรในระดับเดิมหรือทำให้เกิดผลขาดทุนในแต่ละแบบของกรมธรรม์
ที่อาจเกิดขึ้น

การประมาณการผลตอบแทนจากการลงทุนโดยรวม
เป็นการประมาณการเงินลงทุนของบริษัทซึ่งส่วนใหญ่เป็น ตราสารหนี้ร้อยละ 81.43 และ 84.26
ของมูลค่าเงินลงทุนในหลักทรัพย์ทั้งหมด สำหรับงวดสิ้นปี 2551 และ ปี 2552
หากนับในส่วนเงินลงทุนที่ให้ผลตอบแทนที่ให้ผลตอบแทนคงที่เป็นหลัก (Fixed Return)
คิดเป็นร้อยละ 89.95 และ 88.36 ของมูลค่าเงินลงทุนในหลักทรัพย์ทั้งหมด สำหรับงวดสิ้นปี 2551
และสิ้นปี 2552 ซึ่งหากอัตราดอกเบี้ยที่เปลี่ยนแปลงในตลาดเงิน หุ้นกู้ หรือ
อัตราดอกเบี้ยของพันธบัตรรัฐบาลมีการลดลง
จะทำให้ความสามารถในการทำกำไรจากการลงทุนลดลงและอาจจะไม่เป็นไปตามผลตอบแทนการลงทุนที่ประมาณการไว้
และอาจไม่เพียงพอต่อค่าใช้จ่ายที่เกิดขึ้นจริง
โดยบริษัทได้มีการตั้งค่าเผื่อรวมเข้าไปในการออกแบบกรมธรรม์แล้วบางส่วนเพื่อรองรับการเปลี่ยนแปลงที่คาดไม่ได้ดังกล่าว

อย่างไรก็ดีบริษัทได้ตระหนักถึงความเสี่ยงนี้
และได้มีการตั้งค่าเผื่อรวมเข้าไปในการออกแบบกรมธรรม์แล้วบางส่วนเพื่อรองรับการเปลี่ยนแปลงที่คาดไม่ได้ดังกล่าว
นอกจากนี้ค่าใช้จ่ายต่างๆที่เกิดขึ้นจริงและผลตอบแทนจากการลงทุนที่มีการเปลี่ยนแปลงไปจากการประมาณการในการกำหนดเบี้ยประกัน
การเปลี่ยนแปลงที่เกิดขึ้นบางส่วนจะได้รับการชดเชยจากค่าเผื่อประมาณการในส่วนอื่นๆ
นอกจากนี้บริษัทยังให้ความสำคัญกับการดำเนินการให้การรับประกันที่มีมาตรฐาน
เพื่อให้การรับประกันกระจายตามกลุ่มลูกค้าที่ได้ออกแบบไว้
นอกจากนี้บริษัทยังมีการทำประกันต่อกับบริษัทรับประกันต่อที่น่าเชื่อถือเพื่อเป็นการช่วยกระจายการเสี่ยงภัยสำหรับกรมธรรม์ที่มีมูลค่าเอาประกันสูง

5. ความเสี่ยงจากการพึ่งพิงช่องทางการจำหน่ายทางธนาคาร (Bancassurance)

บริษัทมีการจำหน่ายกรมธรรม์ผ่านช่องทางธนาคารกรุงเทพ จำกัด (มหาชน) (“ธนาคารกรุงเทพ”)
โดยเป็นการจำหน่ายผ่านทางสาขาและสำนักธุรกิจของธนาคารกรุงเทพ ตั้งแต่ปี 2549 เป็นต้นมา ณ
สิ้นปี 2551 บริษัทมีเบี้ยประกันภัยรับปีแรก (First Year Premium)
ผ่านช่องทางธนาคารเป็นจำนวนเงิน 2,670.82 ล้านบาท หรือเติบโตเพิ่มขึ้นร้อยละ 63.59
เมื่อเทียบปี 2550 และมียอดเบี้ยประกันภัยรับทั้งหมด 4,975.21 ล้านบาท เพิ่มขึ้นจากปี 2550
ร้อยละ 67.8 โดยเบี้ยประกันภัยรับผ่านช่องทางธนาคารในปี 2551 คิดเป็นสัดส่วนร้อยละ 63.81
ของเบี้ยประกันภัยรับปีแรก และร้อยละ 33.15 ของเบี้ยประกันภัยรับทั้งหมด

ในปี 2552 เบี้ยประกันภัยรับปีแรกและเบี้ยรับรวมผ่านช่องทางธนาคารเป็นจำนวนเงินทั้งสิ้น
4,731.37 ล้านบาท และ 8,712.98 ล้านบาท ตามลำดับ
ซึ่งคิดเป็นสัดส่วนในเบี้ยประกันภัยรับปีแรก และเบี้ยประกันภัยรับทั้งหมดร้อยละ 68.72 และ 43.76
ตามลำดับ

การขายผ่านช่องทางต่าง ๆ ของเบี้ยประกันภัยรับปีแรกในช่วงปี 2550 - 2552

+-------------+----------+------+----------+-------+----------+-------+
| ช่องท        | ปี 2550   |      | ปี 2551   |       | ปี 2552   |       |
| างการจำหน่าย |          |      |          |       |          |       |
+-------------+----------+------+----------+-------+----------+-------+
|             | จำนวนเงิน | ส    | จำนวนเงิน | สัดส่วน | จำนวนเงิน | สัดส่วน |
|             |          | ัดส่วน |          |       |          |       |
|             | (ล้านบาท) |      | (ล้านบาท) | (ร    | (ล้านบาท) | (ร    |
|             |          | (ร้อ  |          | ้อยละ) |          | ้อยละ) |
|             |          | ยละ) |          |       |          |       |
+-------------+----------+------+----------+-------+----------+-------+
| ตัวแทน       | 1,531.18 | 4    | 1,383.17 | 33.04 | 2,020.37 | 29.34 |
|             |          | 1.68 |          |       |          |       |
+-------------+----------+------+----------+-------+----------+-------+
| ผ           | 1,698.08 | 5    | 2,670.82 | 63.81 | 4,731.37 | 68.72 |
| ่านทางธนาคาร |          | 2.38 |          |       |          |       |
+-------------+----------+------+----------+-------+----------+-------+
| ช่องทางอื่น    | 192.65   | 5.94 | 131.92   | 3.15  | 133.34   | 1.94  |
+-------------+----------+------+----------+-------+----------+-------+
| ผ           | 3,241.91 | 10   | 4,185.91 | 1     | 6,885.08 | 1     |
| ลผลิตรวมทั้งสิ้น |          | 0.00 |          | 00.00 |          | 00.00 |
+-------------+----------+------+----------+-------+----------+-------+

โครงสร้างรายได้ดังกล่าวแสดงให้เห็นถึงความเป็นไปได้ซึ่งรายได้ของบริษัทในอนาคตจะพึ่งพิงการดำเนินธุรกิจผ่านธนาคารกรุงเทพสูง
โดยหากไม่ได้รับความร่วมมือจากธนาคารกรุงเทพในการจำหน่ายกรมธรรม์จะส่งผลให้เบี้ยประกันภัยรับและกำไรสุทธิของบริษัทปรับตัวลดลง
อย่างไรก็ดี บริษัทได้กำหนดนโยบายในการสร้างความแข็งแกร่งของทุกช่องทางการจัดจำหน่าย
โดยมุ่งขยายฐานลูกค้าของบริษัทให้กว้างขึ้น นอกจากนี้ การถือหุ้นของธนาคารกรุงเทพในบริษัท ณ
วันที่ 10 มีนาคม 2553 อยู่ที่ ร้อยละ 7.74 และการถือหุ้นในบริษัทของกลุ่มโสภณพนิช
ในฐานะผู้เกี่ยวข้องกับธนาคารกรุงเทพ ในสัดส่วนร้อยละ 30.92[1]
ซึ่งเป็นอีกหนึ่งปัจจัยส่งเสริมให้ธนาคารกรุงเทพดำเนินการเป็นนายหน้าประกันชีวิตให้กับบริษัทในระยะยาว

6. ความเสี่ยงจากการประกันภัยต่อ

ในการประกอบธุรกิจประกันชีวิตของบริษัทจะมีการทำประกันภัยต่อในวงเงินกรมธรรม์บางส่วนกับบริษัทประกันภัยต่อชั้นนำทั้งในและต่างประเทศ
เพื่อลดความเสี่ยงในการรับประกัน โดย ณ สิ้นปี 2551 และปี 2552
บริษัทมียอดเบี้ยประกันภัยต่อจ่ายจำนวน 275.3 ล้านบาท และ 280.79 ล้านบาท ตามลำดับ
โดยบริษัทอาจมีความเสี่ยงหากบริษัทรับประกันชีวิตต่อไม่ชำระค่าสินไหมทดแทนได้ตามสัญญาหรือเกิดความล่าช้า
ซึ่งจะทำให้ระดับหนี้สินของบริษัทสูงขึ้นหรืออาจทำให้กำไรสุทธิของบริษัทลดลงหากไม่สามารถเรียกร้องสินไหมทดแทนจากบริษัทรับประกันภัยต่อได้

อย่างไรก็ดีเพื่อป้องกันความเสี่ยงดังกล่าว บริษัทมีการคัดเลือกบริษัทรับประกันภัยต่อ
โดยทำการวิเคราะห์ฐานะการเงินและพิจารณาอันดับความน่าเชื่อถือ
ประวัติการประกอบการในประเทศไทย และประสิทธิภาพในการให้บริการต่อบริษัท

[1] กลุ่มโสภณพนิช ประกอบด้วยบุคลและนิติบุคคลตามที่แสดงอยู่ในส่วนที่ 1.7 โครงสร้างเงินทุน